laion/Wikipedia-Exotic huggingface dataset:
Gorizia

Gorizia (sloveeni Gorica, friuuli Gurize) on linn Itaalias Friuli-Venezia Giulia maakonnas, 2017. aastani Gorizia provintsi keskus. Linn asub Julia Alpide jalamil Sloveenia piiri ääres. Teisel pool piiri asub Sloveenia linn Nova Gorica. 2017. aasta lõpu seisuga oli linnas 34 411 elanikku. 1910. aasta Austria-Ungari rahvaloenduse andmetel elas linnas 30 995 inimest, kellest 14 812 (47.78%) olid itaaliakeelsed, 10 790 (34.81%) sloveenikeelsed ja 3 238 (10.45%) saksakeelsed. Samas eeslinnad olid tugevalt sloveenikeelsed (77% sloveeni, 21% itaalia keel). 1921. aasta rahvaloenduse andmetel oli linna umbes 47 000 elanikust 45,5% sloveenikeelseid, 33% itaaliakeelseid ja 20,5% friuulikeelseid. Peale teist maailmasõja oli Gorizia aastatel 1945-1947 liitlasvägede administratsiooni all. 1947. aastal tagastati linn Itaaliale, kuid mõned perifeersed ringkonnad anti Jugoslaaviale. Pool linnast, kus elas umbes 20% linna elanikest, läks Jugoslaaviale, kus moodustati uus Nova Gorica linn. Ka Gorizia raudteejaamast, mis asus Villachi-Trieste raudteel, sai nüüd Nova Gorica raudteejaam, samas kui Gorizia uueks jaamaks sai Udine-Trieste raudteel asuv Gorizia Centrale. Nova Gorica raudteejaama esine väljak (Trg Evrope/Piazzale della Transalpina) oli 1947-2004 Itaalia-Jugoslaavia (hiljem Sloveenia) piiriks, läbi väljaku keskpunkti jooksis müür. Peale Sloveenia liitumist Euroopa liiduga 2004 lammutati müür väljaku keskel, peale Sloveenia liitumist Schengeni viisaruumiga 21. detsembril 2007 on väljak täielikult avatud. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it "Arhiivikoopia". Originaali arhiivikoopia seisuga 28. oktoober 2019. Vaadatud 22. novembril 2019.{{netiviide}}: CS1 hooldus: arhiivikoopia kasutusel pealkirjana (link)
Kristina Pärtelpoeg

Kristina Suuroja-Pärtelpoeg (sündinud 2. märtsil 1994) on eesti suunamudija ja saatejuht. Ta oli 2021. aasta augustist kuni 2022. aasta detsembrini raadio MyHits hommikuprogrammi saatejuht. 13. mail 2022 avas ta Keilas restorani Jää. 2022. aasta juunist pole ta enam restoraniga seotud. Ta on osalenud Eesti räpparite muusikavideotes ja olnud Eesti räppari Uku Aropi mänedžer. Ta on üks taskuhäälingu "Salajutud" saatejuhtidest. 2021. aastal pidas ta pereblogi, mida saab vaadata TV3Play-st. 2023. aastal oli ta peategelane TV3 tõsielusarjas "Üks nädal Kristinaga". Saatesari kajastas ühe nädala jooksul Pärtelpoja igapäevaelu. Pärtelpoeg on üks kahest saatejuhist ajakirjas Kroonika 2024. aasta mais ilmuma hakanud kinnisvara renoveerimise teemalises saatesarjas "Teeme koos". 2020. aasta augustis abiellus ta Siim Suurojaga, kellega tal on üks laps 2019. aastast. Tütre nimeks pandi Khelani, mida sel hetkel kandis veel vaid üks inimene maailmas. Nii haruldase nime panemisest algul keelduti, kuid perekonnaseisuametist saadeti nime registreerimise taotlus Eesti Keele Instituuti, kust ka kooskõlastus saadi. 2023. aasta veebruaris hakkasid ilmuma kõikjal seltskonnameedias artiklid, et paar pole enam koos ja nad lahutavad. 2018. aastal sai ta Eesti sotsiaalmeedia auhinnagalal aasta snapchatter'i auhinna. Sisulooja Kristina Pärtelpoeg liitus raadioga MyHits myhits.ee, 30. august 2021 OOTAMATU ⟩ «Igal asjal on oma aeg ja piirid.» Kristina Pärtelpoeg lahkus raadio MyHits hommikuprogrammist elu24.ee, 6. detsember 2022 Kus peitub tõde? Kristina Pärtelpoeg: mind vallandati MyHitsist päevapealt. Raadiojaama esindaja: Kristina lahkus töölt ise kroonika.ee, 28. detsember 2022 UUED TUULED ⟩ Kristina Pärtelpoeg avab oma restorani: mõned õhtud näete ka mind baaris elu24.ee, 6. mai 2022 Kristina Pärtelpoeg lõpetas oma restoraniga koostöö: otsustasime, et ei ole mõtet jätkata elu24.ee, 9. juuni 2022 Arop lõpetas koostöö pikaaegse mänedžeri Kristina Pärtelpojaga õhtuleht.ee, 28. jaanuar 2019 Raadiohääl Kristina Suurojast sai taas Aropi mänedžer: hakkame tegusid tegema! kroonika.ee, 9. august 2022 "Kristina Pärtelpoeg ja Mallukas räägivad suhetest, enesekindlusest ja kehakaalust: tahtsin enne pulmi alla võtta, võtsin 15 kg juurde". Kroonika. Vaadatud 13. septembril 2023. Kristina pereblogi Tv3play.ee Üks nädal Kristinaga tv3.ee, 16. oktoober 2023 Mölder, Merilin (1. mai 2024). "VIDEO | Marjen Võsujalg näitab uues saates kõike filtrita: ma ei tahaks hallitusest rääkida, aga ei hakka vaatajale valetama ka!". Kroonika. Vaadatud 19. mail 2024. GALERII | Hõissa! Kristina Pärtelpoeg abiellus! Vaata, kes tulid pulmapeole õhtuleht.ee, 20. august 2020 Esimene pilt: blogija Kristina Pärtelpoeg sai emaks elu24.ee, 19. november 2019 Kristina Pärtelpoeg pani beebile nime, mida kannab veel vaid üks inimene maailmas! sky.ee, 10. detsember 2019 Kristina Pärtelpoeg tütre sünnitamisest: mul hakkasid pisarad voolama – nii valus oli! õhtuleht.ee, 10. detsember 2019 „Otsustasime eelmisel nädalal, et me ei jätka koos...“ Kristina Pärtelpoeg lahutab abielu kroonika.delfi.ee, 01. veebruar 2023
Alan Axelrod

Alan Axelrod (sündinud 1952) on Ameerika Ühendriikide kirjanik, ajaloo-, ärindus- ja juhtimisteemaliste raamatute autor. 1979. aastal kaitses ta Iowa Ülikoolis doktoriväitekirja inglise filoloogias. Ta on töötanud õppejõu ja konsultandina.
Frankfurdi ringkond

Frankfurdi ringkond (saksa Bezirk Frankfurt ka Bezirk Frankfurt (Oder)) oli Saksa DV ringkond (1. järgu haldusüksus). See moodustati 1952. aastal. Ringkonna halduskeskus oli Frankfurt Oderi ääres. Frankfurdi ringkonna pindala oli 7186 ruutkilomeetrit, 1986. aastal oli elanike arv 710 634. Bezirk Frankfurt DDR-Lexikon
Kivitammi

Kivitammi on küla Eestis Harju maakonnas Saue valla loodeosas. Elanikke on 20–30. Enne Eesti omavalitsuste haldusreformi 2017. aastal kuulus küla Nissi valda. Kivitammis asub Balteco tehas. Viruküla–Padise tee Maa-amet, vaadatud 21.11.2020. Statistikaameti statistika andmebaas, vaadatud 11.12.2023. Eesti haldus- ja asustusjaotuse klassifikaator, vaadatud 9.06.2014. Kaart (Mapquest)
Lamenu keel

Lamenu keel on Austroneesia hõimkonda Põhja ja Kesk-Vanuatu keelte rühma kuuluv keel, mida kõneldakse Vanuatus Epi saare põhjaosas ja Lameni saarel. Kõnelejate arv oli 2001. aastal ligikaudu 850. http://www.ethnologue.com/language/lmu https://glottolog.org/resource/languoid/id/lame1260
Virintai

Virintai on järv Leedus Molėtai rajoonis. Järv asub Toliejaist kaks kilomeetrit loodes ja kuulub Nemunase vesikonda. Järve kaldad on enamasti kõrged, läänekallas on madal ja soostunud. Järves idaosas on üks metsane saar pindalaga 0,77 ha, ka lääneosas on üks madalama veeseisuga tekkiv saar. Väljavooluks on Virinta jõgi. Väljavoolul on pais. Järve kallastel asuvad Verbiškėse, Valančiai, Babilninkai, Čiulėnai, Juodėnai, Kabeliai, Sližiškiai, Šaltupyse, Padumblė, Drąsėnai ja Kumelynė külad. Virintai edelakaldal asub Sližiškiai linnamägi. Järve ääres asub Vilniuse Ülikooli puhkebaas. Kaldajoone pikkus on 17,55 kilomeetrit. Lõunakallas on metsane, ülejäänud kallastel asuvad valdavalt niidud ja põllud. Sügavaim koht asub järve keskel. Virintai. Tarybų Lietuvos enciklopedija, Kd. 4 (Simno-Žvorūnė). – Vilnius: Vyriausioji enciklopedijų redakcija, 1988. 575 lk.
Virinta

Virinta on jõgi Leedus, Šventoji jõe vasakpoolne lisajõgi. Jõgi algab Virintai järvest ja voolab Leedu idaosas läbi Molėtai ja Anykščiai rajooni. Šventoji jõkke suubub Virinta Vetygala külas. Jõe pikkus on 68 km ja valgla on 566 km². Jõe lang on 1,48 sentimeetrit kilomeetri kohta. Jõesäng on looklev. Suurim mõõdetud vooluhulk on 94,4 m³/s. Aastasest vooluhulgast 46% langeb kevadise suurvee ajale, suvele 14%, sügisele 16% ja talvele 22%. Jõe ülemjooksul asub Svobiškise hüdroelektrijaam võimsusega 22 kW. Paisjärve pindala on 6,57 hektarit. Alantast allavoolu voolab Virinta läbi Virinta hüdrograafilise kaitseala, jõe suue jääb Anykščiai regionaalparki. Suurim asula jõe ääres on Alanta, teine tähtsam asula Virinta kaldal on Kurkliai. Jõe nimi võib tuleneda sõnast virti, mis tähistab äri, kauplemist, või siis pärineda iidsematest indoeuroopa tüvedest *u̯er-, u̯or-, u̯r̥-, mis tähistavad vett, vihma, jõge. Virinta. Tarybų Lietuvos enciklopedija, Kd. 4 (Simno-Žvorūnė). – Vilnius: Vyriausioji enciklopedijų redakcija, 1988. 575 lk Aleksandras Vanagas. Lietuvių hidronimų etimologinis žodynas. – Vilnius: Mokslas, 1981.
Siesartise järv

Siesartise järv on järv Leedus Molėtai rajoonis. Järv asub Molėtaist kaks ja pool kilomeetrit idas ning kuulub Nemunase vesikonda. Järve kaldad on enamasti kõrged, loodekallas on madal ja soostunud. Järves on kuus metsaga kaetud saart. Suurim neist on Birutė saar pindalaga 27,5 ha, millel kasvab Birutė mets. Kazėla saare pindala on 1,41 ha, Tetervinka saarel aga 0,06 ha, lisaks on järves veel kolm nimetut saart pindaladega 1,9 ha, 1,36 ha ja 0,22 ha. Väljavooluks on Siesartise jõgi. Aastal 1976 paisutati järve ja tõsteti selle veetaset 30 cm võrra. Järve kallastel asuvad Juodiškėse, Cezariškiai, Juodakampise, Juočiai, Kamužė, Šniūrai, Bučeliškė, Kirneilė, Golba, Šeikiškė ja Kanapelka külad. Kaldajoone pikkus on 27,5 kilomeetrit. Järve ümbruskond on metsane. Järve nimi Siesartis tuleneb unarsõnast sroventi (analoogne vaste sanskriti keeles on sisarti, mis tähistab sängi, voolamist). Siesartis (ežeras). Tarybų Lietuvos enciklopedija, Kd. 3 (Masaitis-Simno). – Vilnius: Vyriausioji enciklopedijų redakcija, 1987. 662 lk. Aleksandras Vanagas. Lietuvių hidronimų etimologinis žodynas. 297–298 lk., – Vilnius: Mokslas, 1981.
Siesartis

Siesartis on jõgi Leedus, Šventoji jõe vasakpoolne lisajõgi. Jõgi algab Siesartise järvest ning voolab Leedu idaosas läbi Molėtai ja Ukmergė rajooni. Šventoji jõkke suubub Virinta Vidiškiai külas. Jõe pikkus on 64 km ja valgla on 616 km². Aastasest vooluhulgast 57% langeb kevadise suurvee ajale, suvele 15%, sügisele 13% ja talvele 15%. Jõgi läbib Pastovėlise järve. Suuremad asulad jõe ääres on Videniškiai, Lyduokiai ja Želva. Jõe nimi Siesartis tuleneb unarsõnast sroventi (analoogne vaste sanskriti keeles on sisarti, mis tähistab sängi, voolamist). Siesartis (Šventoji). Tarybų Lietuvos enciklopedija, Kd. 3 (Masaitis-Simno). – Vilnius: Vyriausioji enciklopedijų redakcija, 1987. 662-663 lk. Aleksandras Vanagas. Lietuvių hidronimų etimologinis žodynas. 297–298 lk., – Vilnius: Mokslas, 1981.
The Gilded Age: A Tale of Today

"The Gilded Age: A Tale of Today" on Mark Twaini ja Charles Dudley Warneri kahasse kirjutatud romaan, mis ilmus aastal 1873. See on Ameerika kodusõja järgne satiir ahnusest, liiasusest ja poliitilisest korrumpeeritusest. Kullatud ajastu
Lubniewice

Lubniewice (saksa Königswalde) on linn Poolas Lubuszi vojevoodkonnas Sulęcini maakonnas, Lubniewice valla halduskeskus. Lubniewice asub Gorzów Wielkopolskist umbes 25 km lõunas. Lubniewicet on esmamainitud 1322. aastal. Linnaõigused sai 1808. aastal, kuid kaotas need 1945. aastal. Linnaõigused sai Lubniewice tagasi 1994. aastal. Kuni 1945. aastani oli linn Saksamaa koosseisus. https://bdl.stat.gov.pl/api/v1/data/localities/by-unit/020811307024-0182969?var-id=1639616&format=jsonapi, vaadatud 4.10.2022. Lubniewice Encyklopedia PWN
Poliitiline korruptsioon

Poliitiline korruptsioon on poliitilise mandaadi kasutamine isiklike või kildkondlike huvide realiseerimiseks viisil, mis on vastuolus avalike huvidega ning neid kahjustav. Poliitilist korruptsiooni nimetatakse tinglikult suureks korruptsiooniks (inglise keeles on kasutusel ka väljend corruption by greed) eelkõige selle mõju ulatuse ning tagajärgede tõsiduse tõttu. Poliitilisel korruptsioonil on mitmeid avaldumisvorme ja seda tuleb vaadelda kui terviklikku kompleksi. Tegemist on erinevate korruptsioonivormide keerulise võrgustiku ning ühtepõimumisega, mis muudab poliitilise korruptsiooni hoomamise ja ohjeldamise tihtipeale keeruliseks ning raskendab ka poliitilise korruptsiooni täpset määratlemist ja äratundmist. Poliitiline korruptsioon on reeglina hästi peidetud ning hõlmab nähtusi erakondade varjatud rahastamisest kuni onupojapoliitikani kõrgete riiklike ametikohtade jagamisel. Poliitiline korruptsioon on tihedalt seotud ärimaailma ja erasektoriga, kuna reeglina motiveerib tegutsejaid poliitilisele korruptsioonile just erasektoris ringlev raha ja selle isiklikuks või erakondlikuks otstarbeks kasutamise soov. Poliitiline korruptsioon on korruptsioonivormidest üks ohtlikumaid, kuna poliitilisel korruptsioonil on kalduvus levida teistesse valdkondadesse ning poliitiline korruptsioon loob soodsad tingimused ka nii-öelda väikese korruptsiooni (inglise keeles corruption by need) tekkeks või süvenemiseks. Altkäemaksude nõudmine või võtmine ettevõtetelt, tuginedes ähvardustele või poliitiliste teenete müügile Nepotism ehk onupojapoliitika riigiametite jagamisel (sh riigiettevõtete juhtorganitesse erakondlikult ustava, kuid vähese kompetentsiga või huvide konfliktis olevate isikute nimetamine võimu põlistamise või isikliku kasu eesmärgil) Erakondade varjatud rahastamine, mille käigus lubatakse rahastajatele maksete eest vastuteeneid või poliitilist soosingut (näiteks soosivat seaduseelnõu menetlusprotsessi või mõjupositsiooni riigi äriühingu juhtorganis) Apoliitiliste ametikohtade politiseerimine teiste korruptiivse tegevuste varjamiseks või avalike ressursside üle kontrolli saavutamiseks, et neid isiklikes või kildkondlikes huvides kasutada Häälte ostmine ja valimistulemuste võltsimine Äärmusliku vormina riigi kaaperdamine ehk riigi omastamine (inglise keeles state capture) "Arhiivikoopia" (PDF). Originaali (PDF) arhiivikoopia seisuga 23. november 2019. Vaadatud 23. novembril 2019.{{netiviide}}: CS1 hooldus: arhiivikoopia kasutusel pealkirjana (link) Korruptsioon Transparency International
Kubemetäi

Kubemetäi (Pthirus pubis) on täiliste alamseltsi kuuluv putukaliik, mis elab inimeste karvades, eriti kubemekarvades. Kubemetäi on 1,5–2 millimeetri pikkune. Kubemetäid kanduvad inimeselt inimesele kehalise kontakti, seksuaalkontakti ja riiete kaudu. Emane kubemetäi muneb keskmiselt kolm muna päevas. Munad hauduvad 6–8 päeva. Kubemetäi andmebaasis eElurikkus https://www.tlu.ee/opmat/tp/terviseopetus/sex/kubemetid.html
Neumünsteri klooster

Neumünsteri klooster (letseburgi keeles Abtei Neimënster, prantsuse keeles Abbaye de Neumünster) on avalik kohtumispaik, kultuurikeskus ja endine benediktlaste klooster Luxembourgis.
Krystian Kuźmicz

Krystian Kuźmicz (sündinud 8. jaanuaril 1987 Varssavis) on poola maletaja, rahvusvaheline meister (2007). Kuźmicz võitis Poola noorte meistrivõistlustel 2003. aastal hõbemedali U16- ja 2004. aastal pronksmedali U18-vanuseastmes. 2004. aastal jagas ta esikohta rahvusvahelisel turniiril Balatonlelles (Somogyi komitaadis). Esimese suurmeistri normi täitis Kuźmicz 2011. aastal, teise 2012. aastal (saades Poola meistrivõistlustel 9. koha) ja kolmanda normi 2014. aastal (tuli Friso Nijboeri järel teiseks BDO turniiril Haarlemis). 2018. aastal Lanzarotel peetud rahvusvahelisel turniiril tuli Kuźmicz Bartłomiej Heberla järel teiseks.  Krystian Kuźmicz – pildid, videod ja helifailid Wikimedia Commonsis Krystian Kuźmicz FIDE andmebaasis
Sutta Piṭaka

Sutta Piṭaka (paali keeles ‘õpetuste korv’) on paalikeelse Tipiṭaka kaanoni teine osa, mis koosneb viiest suurest kogumikust ehk nikaajast (sanskriti ja paali keeles nikāya, ‘kogumik’, mahajaanas 'aagama'), mis sisaldavad kokku ligi 10 000 teksti, mida peetakse Buddha sõnaks. Sutta Piṭaka (sanskritipäraselt Sūtrapiṭaka) jaotub nikaajadeks ehk aagamateks järgmiselt: «Pikkade õpetussõnade kogu» Dīgha-nikāya (sanskriti keeles dīrgha-āgama), «Keskmiste õpetussõnade kogu» Majjhima-nikāya (madhyama-āgama), «Ühendatud õpetussõnade kogu» Saṃyutta-nikāya (saṃyukta-āgama), «Üks-rohkem õpetussõnade kogu» Aṅguttara-nikāya (ekottara-āgama), «Väikeste õpetussõnade kogu» Khuddaka-nikāya (kṣudraka-āgama). Vinaya Piṭaka Abhidhammapiṭaka sanskriti ja paali keeles āgama, ‘tulemine, saabumine’; tiibeti keeles lung; hiina keeles 阿含 ahan; jaapani keeles agon Sutta Piṭaka. Suttas from the Pāli Canon, translated by Ṭhānissaro Bhikkhu
Constantin Lupulescu

Constantin Lupulescu (sündinud 25. märtsil 1984 Bufteas Ilfovi maakonnas) on rumeenia maletaja, rahvusvaheline suurmeister (2006). Lupulescu sai suurmeistriks 22-aastaselt 2006. aastal. Kolm aastat varem oli ta FIDE-lt saanud rahvusvahelise meistri nimetuse. Ta on viiekordne Rumeenia malemeister (2007, 2010, 2011, 2013, 2015). 2013. aastal Legnicas peetud Euroopa meistrivõistlustel jagas ta 1.–10. kohta (lisapartiide põhjal jäi viiendaks). Ta võitis 2019. aastal Reykjavík Openi, edestades teiseks jäänud Alireza Firouzjat. Lupulescu on mänginud maailma karikaturniiril (2009, 2011, 2013, 2015, 2019). Kõigil kordadel sai ta kaotuse esimeses ringis. Ta kaotas avaringis 2011. aastal Hantõ-Mansiiskis Daniel Fridmanile, 2013. aastal Tromsøs Krishnan Sasikiranile, 2015. aastal Bakuus Igor Lõssõile ja 2019. aastal Hantõ-Mansiiskis Igors Kovaļenkole. Ta on mänginud Rumeenia võistkonna koosseisus kuuel maleolümpial (2004, 2008, 2012–2018).  Constantin Lupulescu – pildid, videod ja helifailid Wikimedia Commonsis Constantin Lupulescu FIDE andmebaasis
Michał Matuszewski

Michał Matuszewski (sündinud 6. jaanuaril 1993) on poola maletaja, rahvusvaheline suurmeister (2019). Matuszewski sai 2005. aastal Belfortis noorte maailmameistrivõistlustel U12-vanuseastmes 16. koha. Ta võitis 2009. aastal Poola noorte meistrivõistlustel U16-vanuseastmes hõbemedali. 2015. aastal sai ta Poznańis peetud Poola meistrivõistlustel 12. koha. Suurmeistriks sai Matuszewski 26-aastaselt 2019. aastal. Kuus aastat varem oli ta saanud FIDE-lt rahvusvahelise meistri nimetuse. Michał Matuszewski FIDE andmebaasis Michał Matuszewski. szachypolskie.pl
Dīgha-nikāya

Dīgha-nikāya (paali keeles ‘pikkade õpetussõnade kogu’), lühendatult DN, on theravaada traditsioonis paalikeelse kaanoni ehk Tipitaka alajaotuse Sutta Piṭaka esimene osa. Sarvastivaada traditsiooni sanskritikeelses kaanonis vastab see suures osas Dīrgha-āgama’le. Viimane on tänapäeval säilinud ainult hiinakeelses tõlkes. Dīgha-nikāya sisaldab 34 mahukat suutrat, mis on koondatud kolme alajaotusse: «Käitumisjuhiste alajaotus» (paali keeles sīlakkhandha-vagga) «Suur alajaotus» (mahā-vagga) «Pātika alajaotus» (pāṭika-vagga) Dīgha-nikāya'sse kuuluvad mitmed hästi tuntud suutrad. «Suures põhjuste suutras» (paali keeles Mahānidāna-sutta) käsitletakse sõltuvuslikku tekkimist. «Suures meelespidamise suutras» (Mahāsatipaṭṭhāna-sutta, DN 22) antakse juhiseid selle kohta, kuidas tuleb jälgida ja keskendada meelt, et ületada kannatust.  Pikemalt artiklis Satipatthana Sutta «Brahmavõrgu suutras» (Brahmajāla-sutta) käsitletakse kriitiliselt teisi tollaseid India õpetusi ja teooriaid. «Suur parinirvaanasuutra» (Mahāparinibbāṇa Sutta, DN 16) kirjeldab Šākjamuni viimaseid elukuid, sel ajal antud õpetusi ja tema vaibumist parinirvaanasse. Käesolevas artiklis on kasutatud "Ida mõtteloo leksikoni" materjale. Majjhima-nikāya Saṃyutta-nikāya Aṅguttara-nikāya Khuddaka-nikāya Mahāparinibbāṇa Sutta, DN 16 Dīgha Nikāya. The Long Collection
Antόnios Pavlídis

Antόnios Pavlídis (kreeka keeles Αντώνιος Παυλίδης ; sündinud 1. aprillil 1993) on kreeka maletaja, rahvusvaheline suurmeister (2014). Pavlídis sai suurmeistriks 21-aastaselt 2014. aastal. Neli aastat varem oli ta FIDE-lt saanud rahvusvahelise meistri nimetuse. Ta on kolmekordne Kreeka malemeister (2011, 2012, 2017). 2018. aastal mängis Pavlídis Kreeka võistkonna koosseisus Bathumis peetud maleolümpial.  Antόnios Pavlídis – pildid, videod ja helifailid Wikimedia Commonsis Antόnios Pavlídis FIDE andmebaasis
Majjhima-nikāya

Majjhima-nikāya (paali keeles ‘keskmiste õpetussõnade kogu’), lühendatult MN, on theravaada traditsioonis paali kaanonisse ehk Tipitakasse kuuluva Sutta Piṭaka teine kogumik, vastab sanskritikeelsele Madhyama-āgama’le. Majjhima-nikāya sisaldab 152 suutrat, mis on jaotatud kolme ossa, esimeses kahes on 50 ja kolmandas 52 teksti. Iga osa on omakorda jaotatud viieks tsükliks, igaühes 10 (kolmanda osa viimases 12) suutrat. Majjhima-nikāya tekstid on lühemad kui Dīgha-nikāya suutrad, kuid temaatiliselt mitmekesisemad, käsitledes peaaegu kõiki Buddha õpetuse olulisi valdkondi. Paljud Majjhima-nikāya tekstid paistavad silma filosoofilise mõtte sügavuse poolest. Sellesse kogusse kuuluvad sisekaemuslike meditatsioonitehnikate, satipatthana ja anapanasati aluseks olevad Satipaṭṭhāna-sutta ("Meelespidamise sutta“, MN 10) ja Ānāpānasati Sutta ("Hingamise teadvustamise sutta", MN 118), Anupada Sutta (MN 111) jmt meditatsioonipraktikaid käsitlevad õpetused. Dīgha-nikāya Saṃyutta-nikāya Aṅguttara-nikāya Khuddaka-nikāya Ida mõtteloo leksikon: Majjhima-nikāya Majjhima Nikāya. The Middle Collection
Rameshbabu Praggnanandhaa

Rameshbabu Praggnanandhaa, ka R. Praggnanandha (tamili keeles ரமேசுபாபு பிரக்ஞானந்தா; sündinud 10. augustil 2005 Chennais) on India maletaja, rahvusvaheline suurmeister (2018). Praggnanandhaa tuli 2015. aastal Pórto Karráses noorte maailmameistriks U10-vanuseastmes. 2017. aastal sai ta Tarvisios juunioride maailmameistrivõistlustel neljanda koha. Suurmeistriks sai ta 13-aastaselt 2018. aastal. Kaks aastat varem oli ta FIDE-lt saanud rahvusvahelise meistri nimetuse. Jaanuaris 2019 mängis Praggnanandhaa Wijk aan Zees Tata Steeli maleturniiril (14. kategooria), kus sai 14 osavõtja seas 11. koha. 2023. aasta maailma karikaturniiril tuli ta Magnus Carlseni järel teiseks ja kvalifitseerus MM-võistluste tiitlipretendentide turniirile. Aprillis 2024 Torontos peetud pretendentide turniiril jäi viiendaks (võitis Dommaraju Gukesh). Tema õde on naiste malesuurmeister Vaishali Rameshbabu.  Rameshbabu Praggnanandhaa – pildid, videod ja helifailid Wikimedia Commonsis Rameshbabu Praggnanandhaa FIDE andmebaasis
Igors Rausis

Igors Rausis (sünninimi Igor Kondõlev, 2020. aastast Isa Kasimi; 7. aprill 1961 Kommunarsk Luhanski oblast – 28. märts 2024) oli Läti ja Tšehhi maletaja ja maletreener, rahvusvaheline meister (1990). Rausis asus 1984. aastal elama Lätti. Suurmeistriks sai ta 31-aastaselt 1992. aastal. Kaks aastat varem oli ta FIDE-lt saanud rahvusvahelise meistri nimetuse. 1995. aastal tuli ta Läti malemeistriks. Kuni 2003. aastani esindas Rausis rahvusvahelistel malevõistlustel Lätit ja aastatel 2003–2007 Bangladeshi. Alates 2007. aastast esindas ta Tšehhit. Rausis on mänginud Läti võistkonna koosseisus kolmel maleolümpial (1996, 1998, 2002). Rausis oli abielus naiste malesuurmeistri Olita Rausega. Ta tegutses ka maletreenerina Lätis, Saksamaal, Prantsusmaal, Egiptuses, Bangladeshis, Araabia Ühendemiraatides, Iraanis, Tuneesias ja Alžeerias. 2018. aastal sai ta FIDE-lt FIDE treeneri nimetuse. Juulis 2019 jäi Rausis Prantsusmaal toimunud turniiril vahele pettusega (spikerdamisega). Vahelekukkumise järel otsustas Rausis tippspordist loobuda. Sama aasta detsembris määras FIDE eetikakomisjon talle kuueaastase võistluskeelu, mis on maleajaloo pikim. Eelmine pikim võistluskeeld oli kolm aastat (määrati Gaioz Nigalidzele). Ühtlasi jäeti Rausis ilma suurmeistri nimetusest, mida ta omas alates 1992. aastast. "In memoriam: GM Igor Rausis (1961-2024)". 28. märts 2024. Vaadatud 29. märtsil 2024.  Igors Rausis – pildid, videod ja helifailid Wikimedia Commonsis Igor Rausis FIDE andmebaasis Läti päritolu suurmeister põrus spikerdamisega. sport.err.ee, 15. juuli 2019 Spikerdanud Läti suurmeister sai maleajaloo pikima võistluskeelu. sport.err.ee, 25. detsember 2019